
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Ιουνίου 2017 


ΤΕΥΧΟΣ ΤΡΙΤΟ 


Αρ. Φύλλου 527 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. 11/2016 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ', άρθρο 5 του π.δ. 160/2008, άρθρο 65 του 
ν. 3900/2010 και άρθρο 80 παρ. 5 περ. β' και γ' του 
ν. 4009/2011). 

Αποτελούμενο από τους Αθ. Ράντο, Αντιπρόεδρο του Συμ¬ 
βουλίου της Επικράτειας (ο Πρόεδρος του Συμβουλίου της 
Επικράτειας και οι αρχαιότεροι Αντιπρόεδροι είχαν κώλυμα), 
ως Πρόεδρο, X. Ευαγγέλου, Αρεοπαγίτη, Δέσποινα Καββα- 
δία-Κωνσταντάρα, Σύμβουλο του Ελεγκτικού Συνεδρίου, 
Βενετσάνα Κυριαζοπούλου, Πρύτανη του Πανεπιστημίου 
Πατρών και Χαριτωμένη Πιπερίδου, Αναπληρωτή Πρύτανη 
του Δημοκρίτειου Πανεπιστημίου Θράκης, κωλυομένων του 
Πρύτανη και του πρώτου Αναπληρωτή Πρύτανη, ως μέλη. 

Συνήλθε σε δημόσια συνεδρίαση στις 18 Μαΐου 2015, ημέ¬ 
ρα Δευτέρα και ώρα 16.00 στο Κατάστημα του Συμβουλίου 
της Επικράτειας, με παρόντα τον αναπληρωτή Γραμματέα 
του Συμβουλίου Ιωάννη Μητροτάσιο, Προϊστάμενο της 
Γραμματείας του Β' Τμήματος του Συμβουλίου της Επικρά¬ 
τειας (η Γραμματέας του Συμβουλίου, Μαριάνθη Παπασα- 
ράντη, Προϊσταμένη της Διεύθυνσης της Γραμματείας του 
Συμβουλίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την 3/2015 απόφασή 
του, της πειθαρχικής αγωγής, που έχει εγερθεί από τον Πρύ¬ 
τανη του Δημοκρίτειου Πανεπιστημίου Θράκης κατά του 
Βασιλείου Κοζομπόλη, Καθηγητή του Τμήματος Ιατρικής 
του παραπάνω Πανεπιστημίου ο οποίος παραστάθηκε αυτο¬ 
προσώπως και με τον δικηγόρο Θεόδωρο Πνευματικό (ΑΜ 
13785) που τον διόρισε στο ακροατήριο. Με την 3/2015 από¬ 
φαση του Συμβουλίου τούτου ο εγκαλούμενος κλήθηκε να 
απολογηθεί για το πειθαρχικό παράπτωμα που αναγράφεται 
σ'αυτήν και που περιγράφεται στο παραπεμπτήριο έγγραφο 
του Πρύτανη του προαναφερθέντος Πανεπιστημίου 

Αφού άκουσε τον εισηγητή της υποθέσεως X. Ευαγγέλου, 
Αρεοπαγίτη, ο οποίος διάβασε την 3/2015 απόφαση του 
Συμβουλίου τούτου, τον πληρεξούσιο δικηγόρο και τον 
εγκαλούμενο, οι οποίοι αντέκρουσαν το κατηγορητήριο και 
μελέτησε όλα τα στοιχεία του φακέλου μεταξύ των οποίων 
και το εμπροθέσμως κατατεθέν υπόμνημα 

Σκέφθηκε κατά το νόμο 

I. Επειδή, κατά του εγκαλουμένου Βασιλείου Κοζομπόλη 


του Παναγιώτη, Καθηγητή Οφθαλμολογίας του Δημοκρίτει- 
ου Πανεπιστημίου Θράκης, ασκήθηκε από τον Πρύτανη του 
ιδίου Πανεπιστημίου πειθαρχική αγωγή για το παράπτωμα 
της ατελούς εκπλήρωσης του υπηρεσιακού του καθήκο¬ 
ντος, που προβλέπεται από το άρθρο 107 παρ. 1 περ. κη' 
του ν. 3528/2007 (Υπαλληλικός Κώδικας). 

II. Επειδή, κατά τα πραγματικά της περιστατικά η κατη¬ 
γορία συνίσταται στο ότι ο εγκαλούμενος, ως επιστημονι¬ 
κός υπεύθυνος των έργων, α) με κωδικό 99934 και τίτλο 
«Ελληνικό Κέντρο Έρευνας και Θεραπείας Οφθαλμικών 
Παθήσεων του Δημοκρίτειου Πανεπιστημίου Θράκης και 
β) με κωδικό 1376 και τίτλο «Μελέτη επί της διαθλαστικής 
χειρουργικής» και έχων την αποκλειστική ευθύνη: α) για 
την τήρηση όλων των παραστατικών και στοιχείων για τα 
έσοδα που θα προκύπτουν από την εξέταση των ασθενών 
και β) για την κατάθεση των εσόδων αυτών στο τέλος κάθε 
ημερολογιακού μήνα σε τραπεζικό λογαριασμό του Ειδι¬ 
κού Λογαριασμού, παρέλειψε, καίτοι υπέχων προς τούτο 
ειδική υποχρέωση και ευθύνη, κατά το χρονικό διάστημα 
από 18.10.2011 έως τον Ιανουάριο 2012, να ελέγξει την 
προσληφθείσα από αυτόν Σιδηροπούλου Χριστίνα, για την 
ορθή εκτέλεση των εργασιών, που της είχε αναθέσει και οι 
οποίες ήταν γενικά η συνολική γραμματειακή υποστήριξη 
του ΕΛΚΕΘΟΠ και ειδικότερα η επικοινωνία με τους ασθε¬ 
νείς, ο καθορισμός ραντεβού, η είσπραξη χρημάτων από 
τους ασθενείς, η έκδοση αποδείξεων παροχής υπηρεσιών 
(Α.Π.Υ.), η αποστολή αυτών στη Γραμματεία του Ειδικού 
λογαριασμού και η απόδοση των χρημάτων στον Ειδικό 
Λογαριασμό του Δ.Π.Θ., με αποτέλεσμα κατά το ανωτέρω 
χρονικό διάστημα να μην εκδοθούν οι απαιτούμενες Α.Π.Υ. 
και να μην κατατεθούν τα αντίστοιχα έσοδα στον Ειδικό 
Λογαριασμό του Δ.Π.Θ. 

III. Επειδή, από τα στοιχεία και το πόρισμα της ένορκης 
Διοικητικής Εξέτασης που διενήργησε ο καθηγητής της 
Νομικής Σχολής Θράκης Γεώργιος Πουλής, σε συνδυασμό 
με την απολογία του εγκαλουμένου ενώπιον του Συμβου¬ 
λίου τούτου, το απολογητικό υπόμνημα και τα έγγραφα που 
αυτός κατέθεσε, προέκυψαν τα ακόλουθα: Ο εγκαλούμενος 
είναι Καθηγητής Οφθαλμολογίας του Δημοκρίτειου Πανε¬ 
πιστημίου Θράκης, Διευθυντής της Πανεπιστημιακής 
Οφθαλμολογικής Κλινικής του Νοσοκομείου Αλεξανδρού¬ 
πολης και Διευθυντής του Ελληνικού Κέντρου Έρευνας και 
Θεραπείας Οφθαλμικών Παθήσεων (ΕΛΚΕΘΟΠ). Το Πανε¬ 
πιστήμιο Θράκης στα πλαίσια του διδακτικού και ερευνη¬ 
τικού του έργου συνέστησε, κατ' εφαρμογή του π. δ/τος 
432/1981, τον Ειδικό Λογαριασμό Κονδυλίων και Έρευνας 

(Ειδικό Λογαριασμό) με σκοπό την διάθεση και διαχείριση 
κονδυλίων που προέρχονται από οποιαδήποτε πηγή και 
προορίζονται για την κάλυψη δαπανών οποιουδήποτε εί¬ 
δους, που είναι απαραίτητες για τις ανάγκες ερευνητικών, 
εκπαιδευτικών, επιμορφωτικών, αναπτυξιακών, καθώς και 
έργων συνεχιζόμενης κατάρτισης και έργων για την παρο¬ 
χή επιστημονικών, τεχνολογικών υπηρεσιών, την παροχή 
γνωμοδοτήσεων, τη σύνταξη προδιαγραφών για λογαρια¬ 
σμό τρίτων. Η διοίκηση και διαχείριση του ειδικού Λογα¬ 
ριασμού πραγματοποιείται από τα όργανά του και είναι 
ανεξάρτητη από τη διοίκηση και διαχείριση του Δ.Π.Θ., η 
οποία, όμως, παρακολουθεί και ελέγχει τη λειτουργία και 
τα πεπραγμένα του με βάση τις διαδικασίες τις προβλεπό- 
μενες από τον Οδηγό Χρηματοδότησης και Διαχείρισης. 
Σύμφωνα με το άρθρο 3 παρ. 2 της ΚΑ/679/22-8-1996 κοι¬ 
νής υπουργικής απόφασης, τα όργανα διοίκησης και δια¬ 
χείρισης του Ειδικού Λογαριασμού είναι: α) Η Επιτροπή 
Ερευνών και β) Η Γραμματεία του Ειδικού Λογαριασμού.Το 
έτος 2002 ιδρύθηκε στο Πανεπιστήμιο Θράκης το Ελληνικό 
Κέντρο Έρευνας και Θεραπείας Οφθαλμολογικών Παθήσε¬ 
ων (ΕΛΚΕΘΟΠ), το οποίο εντάχθηκε στο πλαίσιο λειτουργί¬ 
ας του Ειδικού Λογαριασμού, ως του ειδικού φορέα λειτουρ¬ 
γίας παρόμοιων δραστηριοτήτων του Πανεπιστημίου. 
Σκοπός του ΕΛΚΕΘΟΠ είναι και η εκτέλεση τριών ερευνη¬ 
τικών προγραμμάτων, ήτοι: 1) Του ερευνητικού προγράμ¬ 
ματος με τίτλο «Μελέτη του Γλαυκώματος» με αρχικό κω¬ 
δικό 99934, ο οποίος αργότερα μετατράπηκε σε κωδικό 
80348,2) Του ερευνητικού προγράμματος με τίτλο «Μελέ¬ 
τη επί της Διαθλαστικής Χειρουργικής» με αρχικό κωδικό 
1376, ο οποίος αργότερα μετατράπηκε σε κωδικό 80340 
και 3) Του ερευνητικού προγράμματος με τίτλο «Μελέτη επί 
του κερατόκωνου» με αρχικό κωδικό 1568, ο οποίος αργό¬ 
τερα μετατράπηκε σε κωδικό 80344. Οι παρεχόμενες από 
το ΕΛΚΕΘΟΠ υπηρεσίες είναι επ'αμοιβή, πρέπει να εκδίδο- 
νται γι' αυτές αποδείξεις και τα εισπραττόμενα χρήματα, 
μαζί με τις αποδείξεις, πρέπει να κατατίθενται στο τέλος 
του μηνός στον Ειδικό Λογαριασμό. Επιστημονικός υπεύ¬ 
θυνος του ΕΛΚΕΘΟΠ είχε οριστεί ο εγκαλών, ο οποίος και 
ήταν ο μόνος υπόλογος για την είσπραξη και απόδοση των 
χρημάτων. Λόγω, όμως, του μεγάλου φόρτου εργασίας που 
είχε, είχε αναθέσει το παραπάνω έργο στη διοικητική υπάλ¬ 
ληλο του ΕΛΚΕΘΟΠ Χριστίνα Σιδηροπούλου, απόφοιτο της 
Σχολής Λογιστικής του ΤΕΙ Καβάλας, η οποία είχε προσλη- 
φθεί για την εκπόνηση του έργου «Στατιστικής επεξεργα¬ 
σίας και ανάλυσης στοιχείων που θα προκύπτουν από τις 
οφθαλμολογικές εξετάσεις», το οποίο αναλύεται σε στατι¬ 
στικούς πίνακες στοιχείων και στη διεκπεραίωση αλληλο¬ 
γραφίας. Στις 11-11-2011 το ΣΔΟΕ διενήργησε έλεγχο στη 
Γραμματεία του Ειδικού Λογαριασμού για όλα τα έργα και 
ζήτησε να τεθούν στη διάθεσή του τα τελευταία προς χρή¬ 
ση μπλοκ αποδείξεων, τα βιβλία επίσκεψης ασθενών και 
όλα γενικώς τα βιβλία και στοιχεία που είχαν θεωρηθεί από 
τη Δ.Ο.Υ. Ξάνθης, στην οποία υπαγόταν ο Ειδικός Λογαρια¬ 
σμός, προκειμένου να σφραγίσει και υπογράψει αυτά. Όλα 
τα ανωτέρω στοιχεία διαβίβασαν οι υπεύθυνοι των έργων 
στη Γραμματεία του Ειδικού λογαριασμού και εκείνη τα δι¬ 
αβίβασε στο ΣΔΟΕ στις 15-11-2011. Μετά από παρατηρή¬ 
σεις και υποδείξεις του ΣΔΟΕ η Επιτροπή Ερευνών αποφά¬ 
σισε στις 15-12-2011 την ίδρυση και λειτουργία 
υποκαταστήματος του Ειδικού λογαριασμού στην Αλεξαν¬ 
δρούπολη, γεγονός που επέβαλε την ακύρωση των απο¬ 
δείξεων και βιβλίων από τη Δ.Ο.Υ. Ξάνθης και τη θεώρηση 


άλλων από τη Δ.Ο.Υ. Αλεξανδρούπολης. Περί τα μέσα Ια¬ 
νουάριου 2012 το Λογιστήριο του Ειδικού Λογαριασμού 
διενήργησε έλεγχο επί των αποδείξεων που του είχαν κοι¬ 
νοποιηθεί και των χρημάτων που είχαν κατατεθεί στον 
τραπεζικό λογαριασμό του, από τον οποίο προέκυψε ότι 
δεν του είχαν διαβιβαστεί αποδείξεις εισπράξεως για τα 
έργα με κωδικούς 99934 και 1376 από 18-11-2011 και πα¬ 
ράλληλα δεν είχαν κατατεθεί τα αντίστοιχα έσοδα αυτών 
στον τραπεζικό του λογαριασμό. Κατόπιν αυτού ειδοποίη¬ 
σαν την X. Σιδηροπούλου να αποστείλει μέχρι 30-1-2012 
όλα τα σχετικά παραστατικά και να καταθέσει τα χρήματα 
που είχε εισπράξει. Η Σιδηροπούλου στην αρχή προφασί¬ 
στηκε ότι είχε χάσει τα παραστατικά. Στη συνέχεια ενημέ¬ 
ρωσε τον εγκαλούντα και με πρωτοβουλία του τελευταίου 
την 1-2-2012 είχαν συνάντηση με την Γραμματεία του Ειδι¬ 
κού Λογαριασμού, στην οποία παραβρέθηκαν οι Δ. Κου- 
λουριώτης, Καθηγητής και Προϊστάμενος της Γραμματείας 
του Ειδικού Λογαριασμού, η Τ. Μεϊμάρη και η Στυλιανή 
Αινίτη, Προϊσταμένη του λογιστηρίου. Κατά τη συνάντηση 
αυτή η Χριστίνα Σιδηροπούλου ομολόγησε ότι δεν είχε 
χάσει τα στελέχη των αποδείξεων που αφορούσαν εισπρά¬ 
ξεις εσόδων, όπως αρχικά ισχυρίστηκε, και ότι δεν είχε δι¬ 
αβιβάσει στον Ειδικό Λογαριασμό τις αποδείξεις, επειδή 
δεν διέθετε το αντίτιμο αυτών, καθόσον (δήθεν) τον μήνα 
Αύγουστο 2011 άγνωστοι έκλεψαν από την οικία της το 
ποσό των 30.000 ευρώ, που προερχόταν από εισπράξεις 
ασθενών του ΕΛΚΕΘΟΠ, γεγονός που την ανάγκασε να δα- 
νεισθεί αντίστοιχο ποσό με τοκογλυφικό τόκο, τον οποίο 
δεν μπορούσε να καταβάλει και έτσι συνομολογούσε και 
άλλα τέτοια δάνεια. Παραδέχθηκε δε ότι το ποσό που είχε 
υπεξαιρέσει ανερχόταν σε 115.000 ευρώ. Από τον έλεγχο 
των στελεχών αποδείξεων που επέστρεψε προέκυψε ότι 
δεν είχαν διαβιβαστεί στη Γραμματεία του ειδικού λογαρια¬ 
σμού οι αποδείξεις με σειρά Γ, από Νο 695 έως και Νο 836 
(σύνολο 142), συνολικής αξίας 15.720 ευρώ που αφορού¬ 
σαν την είσπραξη εσόδων του έργου με ΚΕ 99934 και οι 
αποδείξεις με σειρά Ε από Νο 502 έως και Νο 583 (συνολι¬ 
κά 81), συνολικής αξίας 70.750 ευρώ, που αφορούσαν το 
έργο με κωδικό 1376. Επί πλέον διαπιστώθηκε ότι υπήρχε 
παραποίηση και μη αναγραφή των ημερομηνιών έκδοσης 
των ΑΠΥ. Η Σιδηροπούλου παραδέχθηκε ότι παραποιούσε 
και δεν ανέγραφε την ημερομηνία έκδοσης των ΑΠΥ, προ¬ 
κειμένου να μη καταθέσει το χρηματικό ποσό που πράγμα¬ 
τι είχε εισπράξει. Έτσι το συνολικό ποσό του ελλείμματος 
ανήλθε στο ποσό των 86.470 ευρώ (15.720 + 70.750). Πε¬ 
ραιτέρω, από τον έλεγχο των καταστάσεων ασθενών από 
τους οποίους εισπράχθηκαν χρήματα κατά το χρονικό δι¬ 
άστημα από 16-11-2011 έως 26-1-2012 προέκυψε ότι είχε 
εισπραχθεί και δεν αποδοθεί το συνολικό ποσό των 28.920 
ευρώ. Έτσι το συνολικό ποσό του ελλείμματος ανέρχεται σε 
115.390 ευρώ (86.470 + 28.920), για το οποίο, ανεξάρτητα 
από την ποινική ευθύνη της Χριστίνας Σιδηροπούλου, υπέ¬ 
χει πειθαρχική ευθύνη ο εγκαλών, διότι αν και ήταν επιστη¬ 
μονικός υπεύθυνος για τη λειτουργία του ΕΛΚΕΘΟΠ και 
μόνος υπόλογος για την απόδοση στον Ειδικό Λογαριασμό 
των χρημάτων που κάθε φορά εισπράττονταν από τους 
ασθενείς, καθώς και για την αποστολή στο Λογιστήριο του 
Ειδικού λογαριασμού των εκδιδομένων Α.Π.Υ., δεν κατέβα¬ 
λε τη δέουσα επιμέλεια που όφειλε και μπορούσε να κατα¬ 
βάλει και παρέλειψε επί μακρό χρονικό διάστημα να ελέγ¬ 
ξει την προσληφθείσα από τον ίδιο Χριστίνα Σιδηροπούλου, 
υπάλληλο του ΕΛΚΕΘΟΠ, για την ορθή ή μη εκτέλεση των 

εργασιών που της είχε ως άνω αναθέσει και να διαπιστώσει 
την ως άνω παράνομη συμπεριφορά της, την οποία ευχε- 
ρώς θα διαπίστωνε, αν ήλεγχε τα στελέχη των αποδείξεων, 
τα οποία παραποιούσε η Σιδηροπούλου και αντιπαρέβαλε 
τους ασθενείς που πράγματι εξετάστηκαν σε συγκεκριμένη 
ημέρα και τα χρήματα που πλήρωσαν με την κατάσταση 
ασθενών που συνέτασσε η Σιδηροπούλου και τα χρήματα 
που φέρονται ότι πλήρωσαν οι ασθενείς και δεν ανταπο- 
κρίνονταν στα πράγματα. Αντίθετα, ο έλεγχος του εγκαλου- 
μένου εξαντλείτο, κατά τους ισχυρισμούς του, στην τυπική 
αντιπαραβολή του χρηματικού ποσού που κατατίθετο στον 
Ειδικό Λογαριασμό με το ποσό που φερόταν ότι είχαν κα¬ 
ταβάλει οι ασθενείς που αναφέρονταν στην κατάσταση 
ασθενών, που συνέτασσε η Σιδηροπούλου. 

IV. Επειδή, ενόψει όλων των ανωτέρω το Συμβούλιο κρί¬ 
νει, ομόφωνα, ότι ο εγκαλούμενος τέλεσε το πειθαρχικό 
παράπτωμα που του αποδίδεται με την πειθαρχική αγω¬ 
γή. Περαιτέρω, κατά τη γνώμη που πλειοψήφησε, πρέπει 
να επιβληθεί στον εγκαλούμενο η πειθαρχική ποινή του 
προστίμου, ίσου με τις αποδοχές ενός μηνιαίου μισθού, η 
οποία είναι ανάλογη με τη βαρύτητα της πράξεως και τις 
συνθήκες τελέσεώς της. Κατά τη γνώμη, όμως, δύο μελών 
του Συμβουλίου, της Συμβούλου του Ελεγκτικού Συνεδρίου 
Δέσποινας Καββαδία-Κωνσταντάρα και της Αντιπρυτάνεως 
Χριστίνας Πιπερίδου, έπρεπε να επιβληθεί στον εγκαλούμε- 
νο η πειθαρχική ποινή της έγγραφης επίπληξης. 

Για τους λόγους αυτούς 

Αποφαίνεται ότι ο εγκαλούμενος Βασίλειος Κοζομπόλης 
του Παναγιώτη, Καθηγητής Οφθαλμολογίας του Δημοκρί- 
τειου Πανεπιστημίου Θράκης, τέλεσε το αποδιδόμενο σ' 
αυτόν με την πειθαρχική αγωγή πειθαρχικό παράπτωμα. 

Επιβάλλει στον εγκαλούμενο την πειθαρχική ποινή του 
προστίμου, ίσου με τις αποδοχές ενός μηνιαίου μισθού. 

Κρίθηκε και αποφασίστηκε στην Αθήνα, στις 15 Ιουνίου 
2015 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσεων του 
Συμβουλίου της Επικράτειας στις 23 Νοεμβρίου 2016. 

Η Πρόεδρος 
Β. ΘΑΝΟΥ 


Αριθμός 12/2016 

Το Πειθαρχικό Συμβούλιο των μελών του Δ.Ε.Π. των 
Ανωτάτων Εκπαιδευτικών Ιδρυμάτων (άρθρο 2 παρ. 
2 εδ. δ', άρθρο 5 του π.δ. 160/2008, άρθρο 65 του 
ν. 3900/2010 και άρθρο 80 παρ. 5 περ. β' και γ' του 
ν. 4009/2011). 

Αποτελούμενο από τους Αθανάσιο Ράντο, Αντιπρόεδρο 
του Συμβουλίου της Επικράτειας (ο Πρόεδρος του Συμβου¬ 
λίου της Επικράτειας και οι αρχαιότεροι Αντιπρόεδροι είχαν 
κώλυμα), ως Πρόεδρο, Χρυσόστομο Ευαγγέλου, Αρεοπα¬ 
γίτη, Δέσποινα Καββαδία-Κωνσταντάρα, Σύμβουλο του 
Ελεγκτικού Συνεδρίου, Βενετσάνα Κυριαζοπούλου, Πρύ¬ 
τανη του Πανεπιστημίου Πατρών και Ιωάννη Μουρμούρη, 
Αναπληρωτή Πρύτανη του Δημοκρίτειου Πανεπιστημίου 


Θράκης, κωλυομένου του Πρύτανη του ιδίου Πανεπιστη¬ 
μίου, ως μέλη. 

Συνήλθε σε δημόσια συνεδρίαση στις 2 Μαρτίου 2015, 
ημέρα Δευτέρα και ώρα 17.00 στο Κατάστημα του Συμβου¬ 
λίου της Επικράτειας, με παρόντα τον αναπληρωτή Γραμμα¬ 
τέα του Συμβουλίου Ιωάννη Μητροτάσιο, Προϊστάμενο της 
Γραμματείας του Β'Τμήματος του Συμβουλίου της Επικρά¬ 
τειας (η Γραμματέας του Συμβουλίου, Μαριάνθη Παπασα- 
ράντη, Προϊσταμένη της Διεύθυνσης της Γραμματείας του 
Συμβουλίου της Επικράτειας είχε κώλυμα). Αντικείμενο της 
συνεδρίασης ήταν η εκδίκαση, μετά την 32/2014 απόφασή 
του, σχετικά με την επανασυζήτηση της πειθαρχικής δίωξης 
του Πρύτανη του Δημοκρίτειου Πανεπιστημίου Θράκης 
κατά του Σπυρίδωνος Ραψομανίκη, Καθηγητή του παραπά¬ 
νω Πανεπιστημίου, μετά την έκδοση της 2442/2014 απόφα¬ 
σης του Γ' Τμήματος του Συμβουλίου της Επικράτειας που 
ακύρωσε την 4/2008 απόφαση του παρόντος Συμβουλίου. 
Ο εγκαλούμενος δεν παρέστη, διαβίβασε όμως υπόμνη¬ 
μα το οποίο περιήλθε στην έδρα κατά την εκφώνηση της 
υπόθεσης. 

Αφού άκουσε τον εισηγητή της υποθέσεως X. Ευαγγέλου, 
Αρεοπαγίτη, ο οποίος διάβασε την 32/2014 απόφαση του 
Συμβουλίου τούτου, μελέτησε όλα τα στοιχεία του φακέλου, 
μεταξύ των οποίων και το κατατεθέν υπόμνημα 

Σκέφθηκε κατά το νόμο 

I. Επειδή, με την Ε.Π. 4430/26-6-2006 πράξη του Πρύτανη 
του Δημοκρίτειου Πανεπιστημίου Θράκης, ασκήθηκε κατά 
του εγκαλουμένου Σπυρίδωνος Ραψομανίκη του Χρήστου, 
Καθηγητή του Τμήματος Μηχανικών Περιβάλλοντος του 
Δημοκρίτειου Πανεπιστημίου Θράκης, πειθαρχική αγωγή 
για «αντιποίηση αρχής» και συγκεκριμένα, γιατί ο εγκαλού- 
μενος έκανε χρήση του τίτλου του Προέδρου του Τμήματος 
Μηχανικών Περιβάλλοντος και μετά τη λήξη της θητείας του 
(31-8-2004) ως Προέδρου του εν λόγω Τμήματος, επιδεικνύ¬ 
οντας έτσι διαγωγή ασυμβίβαστη προς την αξιοπρέπεια του 
πανεπιστημιακού λειτουργού (άρθρα 326 του ν. 5343/1932 
και 13 παρ. 5 του ν. 1268/1982). 

II. Επειδή, με την υπ'αριθ. 22/2007 απόφαση του παρό¬ 
ντος Συμβουλίου ο εγκαλούμενος κλήθηκε να απολογη- 
θεί ενώπιον του Συμβουλίου για το αποδιδόμενο σ' αυτόν 
ως άνω πειθαρχικό παράπτωμα. Με την υπ' αριθ. 4/2008 
απόφαση του ιδίου Συμβουλίου κρίθηκε ότι ο εγκαλού- 
μενος είναι υπαίτιος του πειθαρχικού παραπτώματος και 
επιβλήθηκε σ' αυτόν η πειθαρχική ποινή προστίμου ίσου με 
τις αποδοχές ενός μηνιαίου μισθού. Κατά της αποφάσεως 
αυτής ο Σ. Ραψομανίκης άσκησε αίτηση ακυρώσεως ενώ¬ 
πιον του Συμβουλίου της Επικράτειας, η οποία έγινε δεκτή 
με την υπ' αριθ. 2442/2014 απόφαση του Συμβουλίου της 
Επικράτειας, για το λόγο ότι μετά την έκδοση της ως άνω 
πειθαρχικής αποφάσεως, ο αϊτών, με την υπ' αριθ. 909/2011 
αμετάκλητη απόφαση του Τριμελούς Πλημμελειοδικείου 
Ροδόπης, κηρύχθηκε αθώος, για υποκειμενικούς λόγους, 
της αξιόποινης πράξεως της αντιποίησης του τίτλου του 
Προέδρου του Τμήματος Μηχανικών Περιβάλλοντος του 
Δημοκρίτειου Πανεπιστημίου Θράκης και έτσι κλονίστηκε η 
αιτιολογία της αποφάσεως του Πειθαρχικού Συμβουλίου. Το 
Συμβούλιο Επικράτειας, ακυρώνοντας την ως άνω απόφαση 
του Πειθαρχικού Συμβουλίου, ανέπεμψε την υπόθεση στο 
Πειθαρχικό Συμβούλιο των μελών ΔΕΠ των ΑΕΙ, για νέα κρί¬ 
ση, μετά συνεκτίμηση και της προαναφερθείσης αθωωτικής 
απόφασης του ποινικού δικαστηρίου. Κατόπιν των ανωτέ¬ 
ρω, με την 32/2014 απόφαση του παρόντος Συμβουλίου 
κλήθηκε και πάλι ο εγκαλούμενος σε απολογία ενώπιον 

του Συμβουλίου αυτού για το αποδιδόμενο σ' αυτόν ως 
άνω πειθαρχικό παράπτωμα. 

III. Επειδή, από όλα τα αποδεικτικά στοιχεία του σχετικού 
φακέλου της πειθαρχικής δικογραφίας, καθώς και από το 
υπόμνημα του εγκαλουμένου και τα έγγραφα που αυτός 
προσκόμισε, προκύπτουν τα ακόλουθα: Ο εγκαλούμενος 
διορίστηκε καθηγητής του Δ.Π.Θ. το έτος 1998 και από 
τότε υπηρετεί σε μόνιμη θέση της βαθμίδας Καθηγητή του 
Τμήματος Μηχανικών Περιβάλλοντος της Πολυτεχνικής 
Σχολής του Δ.Π.Θ. Το έτος 2002 εξελέγη Πρόεδρος του ως 
άνω Τμήματος και η θητεία του ως Προέδρου έληξε στις 
31 -8-2004. Τη θέση αυτή κατέλαβε ο καθηγητής Βασίλειος 
Τσιχριτζίδης. Επί σειρά ετών ο εγκαλούμενος ήταν επιστη¬ 
μονικός υπεύθυνος διαφόρων ερευνητικών προγραμμάτων, 
τα οποία τελούσαν υπό την οικονομική διαχείριση της Επι¬ 
τροπής Ερευνών του Πανεπιστημίου Θράκης. Το έτος 2004 
με αποφάσεις της Επιτροπής Ερευνών, της Συγκλήτου και 
του Πρυτανικού Συμβουλίου ανεστάλησαν όλα τα προγράμ¬ 
ματα στα οποία επιστημονικός υπεύθυνος ήταν ο εγκα- 
λούμενος. Ο τελευταίος προσέβαλε τις ως άνω διοικητικές 
πράξεις ενώπιον του Συμβουλίου της Επικράτειας, το οποίο, 
κατά παραδοχή αιτήσεως του εγκαλούντος, ανέστειλε την 
εφαρμογή των προσβληθεισών πράξεων. 

Έκτοτε άρχισε μια αντιδικία του εγκαλούντος με τα όργα¬ 
να του Πανεπιστημίου, τα οποία, κατά τους ισχυρισμούς του 
εγκαλούντος, ηρνούντο αφενός να συμμορφωθούν με την 
απόφαση του Συμβουλίου της Επικράτειας και αφετέρου να 
του χορηγήσουν αντίγραφα κρίσιμων για τη δίκη ενώπιον 
του ως άνω δικαστηρίου εγγράφων, με αποτέλεσμα να υπο¬ 
βάλει ο εγκαλούμενος, δια της συνηγόρου του Ελευθερίας 
Μήλιου και δυνάμει της συνημμένης στην έγκληση από 
19-4-2006 εξουσιοδότησής του, την από 25-4-2006 έγκληση 
ενώπιον του Εισαγγελέα Ροδόπης, να καταθέσει, δια της 
ιδίας ως άνω δικηγόρου του, την από 15-5-2006 αίτηση 
ασφαλιστικών μέτρων ενώπιον του Μονομελούς Πρωτο¬ 
δικείου Ροδόπης και να απευθυνθεί, με την από 23-5-2006 
επιστολή του συνηγόρου του Κωνσταντίνου Ρακιντζή, στα 
όργανα του Πανεπιστημίου με αίτημα την επιστροφή σ' 
αυτόν όλων των επιστημονικών και οικονομικών εκθέσε¬ 
ων. Στην εξουσιοδότηση για την υποβολή της εγκλήσεως 
ο εγκαλών επικαλείται μόνο την ιδιότητά του ως καθηγητή 
του Τμήματος Μηχανικών Περιβάλλοντος του Δημοκρίτειου 
Πανεπιστημίου, ενώ στα λοιπά έγγραφα, το περιεχόμενο 
των οποίων γνώριζε, αναφέρεται ότι φέρει και τον τίτλο του 
Προέδρου του Τμήματος, γεγονός βέβαια ανακριβές, αφού 
η θητεία του είχε λήξει την 31-8-2004. Η χωρίς δικαίωμα 
χρήση του ως άνω τίτλου από τον εγκαλούμενο σε έγγρα¬ 
φα, που υποβλήθηκαν κατ'επανάληψη σε διάφορα δικα¬ 
στήρια για λογαριασμό του, στοιχειοθετεί, κατά τη γνώμη 
που πλειοψήφησε, το πειθαρχικό παράπτωμα της επίδειξης 
συμπεριφοράς ασυμβίβαστης προς την αξιοπρέπεια πανε¬ 
πιστημιακού λειτουργού (άρθρα 326 του ν. 5343/1932 και 
13 παρ. 5 του ν. 1268/1982). Δεν ασκεί δε εν προκειμένω 
επιρροή η αθώωσή του από το ποινικό δικαστήριο, διότι 
αυτή έγινε για έλλειψη δόλου και όχι για μη στοιχειοθέτηση 
της αντικειμενικής υποστάσεως του αδικήματος. Μόνη δε 
η εν προκειμένω χρήση ανυπάρκτου τίτλου σε έγγραφο, 
ενώπιον δημόσιας αρχής, οφειλόμενη σε προφανή αμέ¬ 
λεια του εγκαλουμένου, εν όψει και της ιδιότητάς του ως 
Καθηγητής ΑΕΙ, με αυξημένη εντεύθεν ευθύνη, αλλά και 
της φύσεως, των αρχών (δικαστήρια), ενώπιον των οποί¬ 
ων έγινε η χρήση αυτή, η οποία, εν όψει και της φύσεως 
της διαφοράς (αντιδικία με το ίδιο το ΑΕΙ), θα μπορούσε 


να ασκήσει επιρροή στην έκβαση της δίκης, αρκεί για την 
στοιχειοθέτηση του παραπτώματος. Κατά τη γνώμη, όμως, 
δύο μελών του Συμβουλίου, του Εισηγητή Αρεοπαγίτη Χρυ¬ 
σοστόμου Ευαγγέλου και της Συμβούλου του Ελεγκτικού 
Συνεδρίου Δέσποινας Καββαδία-Κωνσταντάρα, από τις 
αποδείξεις προέκυψε ότι η αναφορά στα τρία κρίσιμα ως 
άνω έγγραφα (έγκληση, αίτηση ασφαλιστικών μέτρων και 
επιστολή) ότι ο εγκαλούμενος φέρει τον τίτλο του Προέ¬ 
δρου του Τμήματος Μηχανικών Περιβάλλοντος, έγινε, εν 
αγνοία του εγκαλουμένου, από παραδρομή των συνηγόρων 
του, οι οποίοι συνέταξαν και κατέθεσαν τα μη αναγνωσθέ- 
ντα από τον εγκαλούμενο έγγραφα, κατ'αντιγραφή παλαι- 
ότερων υποδειγμάτων που διατηρούσαν στο ηλεκτρονικό 
αρχείο τους και στα οποία αναφερόταν ο ως άνω τίτλος, ενώ 
στην εξουσιοδότηση, που συνέταξε και απέστειλε από την 
Κέρκυρα ο ίδιος ο εγκαλούμενος, δεν αναφέρεται ο τίτλος 
του Προέδρου του Τ μήματος, ο οποίος, άλλωστε, ουδεμία 
έννομη επιρροή ασκούσε στις διαφορές του εγκαλουμένου 
με το Πανεπιστήμιο. Η έλλειψη προθέσεως του εγκαλου- 
μένου προκύπτει και από το γεγονός ότι σε άλλα έγγραφά 
του, που συντάχθηκαν κατά το ίδιο ή και προγενέστερο 
χρονικό διάστημα, όπως στην από 30-3-2003 έγκλησή του, 
στην από 21-6-2004 αίτησή του ενώπιον του Συμβουλίου 
της Επικράτειας, στο από 17-6-2004 υπόμνημά του ενώπιον 
του ιδίου δικαστηρίου και στην από 17-2-2006 επιστολή του 
προς τον Υπουργό Εθνικής Παιδείας, αναφέρεται μόνο ως 
Καθηγητής του Τμήματος, παρότι τότε ήταν και Πρόεδρος 
του Τμήματος, όπως, επίσης, αναφέρεται μόνο ως καθη¬ 
γητής και στην Α06/875 από 25-4-2006 έγκλησή του, που 
κατατέθηκε την ίδια ημέρα με την επίδικη, καθώς και στην 
ΒΜ Α06/1246 από 20-6-2006 μήνυσή του. Τα στοιχεία αυτά 
οδήγησαν και το Τριμελές Πλημμελειοδικείο Ροδόπης στην 
αθώωση του εγκαλουμένου για το αδίκημα του άρθρου 
176 Π.Κ., λόγω έλλειψης δόλου, δυνάμει της αμετάκλητης 
υπ'αριθ. 909/2011 αποφάσεώς του. 

IV. Επειδή, κατόπιν των ανωτέρω, το Συμβούλιο αποφαί- 
νεται ότι ο εγκαλούμενος τέλεσε το πειθαρχικό παράπτωμα 
που του αποδίδεται και να του επιβληθεί, κατά συνεκτίμηση 
και της ελλείψεως εν προκειμένω δόλου, η ποινή προστίμου 
ίσου με τις αποδοχές δέκα (10) η μερών του μηνιαίου μισθού 
του, η οποία είναι ανάλογη με τη βαρύτητα του παραπτώ¬ 
ματος και τις συνθήκες τελέσεώς του. 

Για τους λόγους αυτούς 

Αποφαίνεται ότι ο εγκαλούμενος Σπυρίδων Ραψομανίκης 
του Χρήστου, Καθηγητής του Τμήματος Μηχανικών Περι¬ 
βάλλοντος του Δημοκρίτειου Πανεπιστημίου Θράκης, τέλε¬ 
σε το αναφερόμενο στο σκεπτικό πειθαρχικό παράπτωμα. 

Επιβάλλει στον εγκαλούμενο την πειθαρχική ποινή προ¬ 
στίμου ίσου με τις αποδοχές δέκα (10) ημερών του μηνιαίου 
μισθού του. 

Κρίθηκε και αποφασίστηκε στην Αθήνα, στις 18 Μάίου 
2015. 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσεων του 
Συμβουλίου της Επικράτειας στις 23 Νοεμβρίου 2016. 

Η Πρόεδρος 

Β. ΘΑΝΟΥ 

